Obec Zlaté Klasy v zmysle § 6 odst.1 zákona č. 369/1990 Zb. o obecnom zriadení v znení neskorších zmien a doplnkov vydáva toto

**Všeobecne záväzné nariadenie**

**č. 4/2019**

obce Zlaté Klasy o dani za psa, o dani za užívanie verejného priestranstva,

o dani za predajné automaty a o poplatku za komunálne odpady a drobné stavebné odpady

VZN č. 4/2019 vyvesené na úradnej tabuli v obci Zlaté Klasy dňa:

VZN č. 4/2019 schválené dňa: 30.10..2019 – Pl-06/2019- bod IX.

VZN č. 4/2019 nadobúda účinnosť dňa: 01.01.2020

VZN č. 4/2019 zvesené dňa :

Obec Zlaté Klasy v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov, ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a podľa zákona č. 79/2015 Z.z. o odpadoch v y d á v a

Všeobecne záväzné nariadenie obce Zlaté Klasy o dani za psa, o dani

za užívanie verejného priestranstva, o dani za predajné automaty

a o poplatku za komunálne odpady a drobné stavebné odpady

č.

Článok I.

Úvodné ustanovenie

Obecné zastupiteľstvo v Zlatých Klasoch podľa § 11 ods. 4 písm. d/ zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a podľa zákona č. 79/2015 Z.z. o odpadoch

z a v á d z a s účinnosťou od **1. januára 2020**

daň za psa

daň za užívanie verejného priestranstva

daň za predajné automaty

miestny poplatok za komunálne odpady a drobné stavebné odpady

Článok II.

Daň za psa

1. Predmetom dane za psa je pes starší ako 6 mesiacov chovaný fyzickou alebo právnickou osobou.

2. Predmetom dane za psa nie je pes so špeciálnym výcvikom, ktorého vlastní občan s ťažkým zdravotným postihnutím.

3. Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

4. Základom dane je počet psov.

5. Sadzba dane za jedného psa a kalendárny rok:

a/ v rodinnom dome **3,50 €**

b/ v bytovom dome 7**,00 €**

Takto určená sadzba dane platí za každého ďalšieho psa u toho istého daňovníka.

Článok III.

Daň za užívanie verejného priestranstva

1. Predmetom dane za užívanie verejného priestranstva je osobitné užívanie verejného priestranstva.

2. Verejným priestranstvom na účely tohto zákona sú verejnosti prístupné pozemky vo vlastníctve obce.

3. Osobitným užívaním verejného priestranstva sa rozumie:

a/ umiestnenie zariadenia slúžiaceho na poskytovanie služieb

b/ umiestnenie stavebného, predajného zariadenia

c/ umiestnenie skládky

d/ umiestnenie zariadenia cirkusu, lunaparku a iných atrakcií

e/ trvalé parkovanie vozidla mimo stráženého parkoviska

4. Daňovníkom je fyzická osoba alebo právnická osoba, ktorá verejné priestranstvo užíva na účely uvedené v ods. 3.

5. Základom dane za užívanie verejného priestranstva je výmera užívaného verejného priestranstva v m2.

6. Sadzby dane pre ods. 3 písm. a/,b/,c/,d/ ,e/ sú nasledovné:

a/ za umiestnenie stavebného zariadenia, skládok všetkého druhu

Sadzba za každý aj začatý m2 užívanej plochy a každý aj začatý deň ..... **0,07 €**

b/ za príležitostné umiestnenie predajného zariadenia a zariadenia slúžiaceho na poskytovanie služieb

Sadzba paušálna za každý a začatý deň ...................................... **5,- €**

c/ za dlhodobé umiestnenie predajného zariadenia a zariadenia slúžiaceho na poskytovanie služieb

Sadzba za každý aj začatý m2 užívanej plochy a každý aj začatý deň ..... **0,10 €**

d/ za umiestnenie cirkusov, lunaparkov a iných atrakcií

Sadzba za každý aj začatý deň ................. **33,19 €**

e/ za trvalé parkovanie vozidla mimo stráženého parkoviska

Sadzba za každý aj začatý m2 užívanej plochy a každý aj začatý deň .... **0,07 €**

7. Každá fyzická a právnická osoba, ktorá začne užívať verejné priestranstvo podľa tohto VZN má daňovú povinnosť voči obci t.j. daňovník je povinný podať oznámenie o začatí užívania verejného priestranstva Obecnému úradu v Zlatých Klasoch najneskôr v deň vzniku daňovej povinnosti. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

8. Obec vyrubí daň rozhodnutím. Vyrubená daň do výšky je splatná do 15 dní odo dňa nadobudnutia právoplatnosti rozhodnutia.

Článok IV.

Daň za predajné automaty

1. Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.

2. Daňovníkom je fyzická osoba alebo právnická osoba, ktorá predajné automaty prevádzkuje.

3. Základom dane je počet predajných automatov.

4. Sadzba dane je **25,- €** za jeden predajný automat a kalendárny rok

5. Daňová povinnosť vzniká prvým dňom kalendárneho mesiaca nasledujúceho, po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

Článok V.

Priznanie k dani za psa, k dani za predajné automaty

Priznanie k dani za psa, k dani za predajné automaty je daňovník povinný podať Obci Zlaté Klasy do 31. januára toho zdaňovacieho obdobia, ktorom mu vznikla daňová povinnosť k týmto daniam podľa stavu 1. januáru zdaňovacieho obdobia. Ak vznikne daňová povinnosť v priebehu zdaňovacieho obdobia, daňovník je povinný podať priznanie k tej dani, ku ktorej vznikla daňová povinnosť najneskôr do 30 dní odo dňa vzniku tejto povinnosti.

Ak daňovník podal priznanie k dani za psa, k dani za predajné automaty a daňová povinnosť k dani za psa a k dani za predajné automaty vznikne alebo zanikne v priebehu zdaňovacieho obdobia, je povinný podať čiastkové priznanie k tej dani, ku ktorej vznikne alebo zanikne daňová povinnosť najneskôr do 30 dní odo dňa vzniku alebo zániku daňovej povinnosti.

Článok VI.

Poplatok

l. Poplatok sa platí za komunálne odpady a drobné stavebné odpady, ktoré vznikajú na území obce okrem elektro odpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu.

2. Poplatok sa platí za

a/ činnosti nakladania so zmesovým komunálnym odpadom,

b/ činnosti nakladania s biologicky rozložiteľným komunálnym odpadom,

c/ triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

d/ náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov,

e/ náklady presahujúce výšku obvyklých nákladov podľa § 59 ods. 8 zákona č. 79/2015 Z.z. o odpadoch

3. Poplatok platí poplatník, ktorým je

a/ fyzická osoba, ktorá má v obci trvalý alebo prechodný pobyt, alebo ktorá je na území obce oprávnená užívať alebo užíva byt, nebytový priestor, záhradu, vinicu, ovocný sad na iný účel ako na podnikanie

b/ právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

4. Ak má osoba podľa odseku 2 písm. a) v obci súčasne trvalý pobyt a prechodný pobyt poplatok platí iba z dôvodu trvalého pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí raz z dôvodu trvalého pobytu alebo prechodného pobytu.

To neplatí, ak sa na poplatníka vzťahuje množstvový zber v obci.

5. Poplatok sa určuje na zdaňovacie obdobie, ktorým je kalendárny rok.

a/ Pre poplatníka podľa Čl. VI. Bod 3 písm. a/ sa určí poplatok, ako súčin sadzba poplatku a počtu kalendárnych dní v zdaňovacom období, počas ktorých má alebo bude mať poplatník v obci trvalý alebo prechodný pobyt alebo počas ktorých nehnuteľnosť užíva alebo oprávnený ju užívať.

b/ Pre poplatníka podľa Čl. VI. Bod 3 písm. b/ a c/, u ktorých je zavedený množstvový zber sa určí poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov.

6. Sadzba poplatku

Sadzba poplatku sa určuje:

a/ pre fyzické osoby podľa Čl. VI. Bod 3 písm. a/ tohto VZN paušálne vo výške

**0,0411 € za osobu do 18 rokov a kalendárny deň t.j. 15,- €/rok za jedného poplatníka**

**0,0493 € za osobu nad 18 rokov a kalendárny deň t.j. 18,- €/rok za jedného poplatníka**

b/ pre právnické osoby a fyzické osoby - podnikateľov podľa Čl. VI. Bod 3 písm. b) a c) tohto VZN na základe množstvového zberu vo výške :

|  |  |  |  |
| --- | --- | --- | --- |
| Objem zbernej nádoby v litroch | Frekvencia vývozu | Sadzba poplatku  V €/liter | Poplatok  v €/rok |
| **120** | **1 x týždenne** | **0,005** | **31,20** |
| **240** | **1 x týždenne** | **0,005** | **62,40** |
| **1 100** | **1x týždenne** | **0,005** | **286,00** |

c/ Sadzba poplatku pre drobné stavebné odpady bez obsahu škodlivín je **0,035** eura za kilogram týchto odpadov.

7. Spôsob a lehota zaplatenia poplatku

Poplatok od poplatníka vyberá obec a za poplatok ručí

a/ vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi. Ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie

b/ ak viacero poplatníkov žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia SR alebo je nezvestná.

Poplatková povinnosť vzniká dňom, ktorým nastane skutočnosť uvedená v ods. 3

tohto ustanovenia.

Poplatková povinnosť zaniká dňom ktorým zanikne skutočnosť zakladajúca vznik

poplatkovej povinnosti.

Poplatníci podľa Článku VI. Bod 3 písm. a/ tohto VZN zaplatia poplatok za komunálne odpady spôsobom a v lehote, ktoré určí obec v rozhodnutí, ktorým obec vyrubí poplatok.

Poplatníci – fyzické osoby-podnikatelia, právnické osoby v zmysle Článku VI. Bod. 3 písm. b/ a c/ predložia správcovi poplatku vyplnené tlačivo Využívania a vyúčtovania množstvového zberu v zmysle prílohy č. 1 tohto VZN podľa ktorého obec vystaví faktúru na zaplatenie poplatku.

Všetci poplatníci pri odovzdaní drobných stavebných odpadov uhrádzajú poplatok v hotovosti podľa skutočne odovzdaného množstva drobného stavebného odpadu

8. Spôsob ohlásenia poplatníkov

Poplatníkje povinný oznámiť obci vznik poplatkovej povinnosti do 30 dní odo dňa vzniku poplatkovej povinnosti na tlačive, ktorého vzor vydal správca poplatku a

a/ uviesť meno a priezvisko, dátum narodenia, adresu trvalého pobytu, adresa prechodného pobytu

b/ ak je poplatníkom právnická osoba, ktorá užíva nehnuteľnosť na iný účel ako na podnikanie, alebo podnikateľ - názov alebo obchodné meno, sídlo alebo miesto podnikania, IČO

c/ identifikačné údaje iných osôb, ak za nesplní povinnosti poplatníka podľa bodu 2

d/ uviesť údaje rozhodujúce na určenie poplatku, spolu s ohlásením predloží aj doklady potvrdzujúce uvádzane údaje, ak súčasne požaduje zníženie alebo odpustenie poplatku, aj doklady, ktoré odôvodňujú zníženie alebo odpustenie poplatku

Poplatník je oprávnený podať obci žiadosť aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

Vzory: oznámenie k poplatku

využívanie a vyúčtovanie množstvového zberu za KO a drobné stavebné odpady

tvoria neoddeliteľnú súčasť tohto VZN v prílohe č. 1 a 2.

9. Vrátenie, zníženie a odpustenie poplatku

Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti na základe týchto podkladov:

a/ doklad o zaplatení poplatku na novom pobyte,

b/ kópia úmrtného listu,

c/ úradne osvedčené čestné vyhlásenie, že sa nezdržiava na adrese trvalého pobytu.

Obec poplatok zníži alebo odpustí za obdobie , za ktoré poplatník obce preukáže splnenie podmienok na zníženie poplatku alebo odpustenie poplatku a predloží podklady preukazujúce, že viac ako 90 dní v zdaňovacom období sa nezdržiava alebo nezdržiaval na území obce, a to:

a/ pre študentov strednej a vysokej školy, ktorí majú dennú formu štúdia, ak predložia potvrdenie zo školy a preukážu, že počas výučby sú ubytovaní mimo svojho trvalého bydliska

b/ pre poplatníkov, ktorí v určenom období sa dlhodobo zdržiavajú alebo zdržiavali v zahraničí, dokladom na odpustenie poplatku je potvrdenie od zamestnávateľa, pracovné povolenie, pracovná zmluva, povolenie o pobyte na území iného štátu

c/ pre poplatníkov, ktorí majú poplatok zaplatený na území inej obce, ak predložia potvrdenie o zaplatení poplatku.

Doklady, ktoré odôvodňujú zníženie alebo odpustenie poplatku sa predkladajú osobitne v každom zdaňovacom období, v ktorom pretrvávajú dôvody na zníženie alebo odpustenie poplatku.

Ak vznikne právny nárok na vrátenie poplatku, alebo časti poplatku do sumy 3,00 € sa nevráti.

Článok VIII.

Spoločné a záverečné ustanovenia

1. Pokiaľ v tomto všeobecne záväznom nariadení nie je podrobnejšia úprava, odkazuje

sa na zákon SNR č. 582/2004 o miestnych daniach a o miestnom poplatku za komunálne odpady a drobné stavebné odpady a zákon SNR č. 563/2009 Z.z. o správe daní a o zmene a doplnení niektorých zákonov v znení neskorších predpisov a zákon NR SR č. 79/2015 Z.z. o odpadoch.

1. Na tomto všeobecne záväznom nariadení sa uznieslo Obecné zastupiteľstvo v

Zlatých Klasoch dňa 30.10.2019 : Pl – 06/2019 – IX.

1. Toto všeobecne záväzné nariadenie nadobúda účinnosť dňom 1.januára 2020.

1. Dňom účinnosti tohto všeobecne záväzného nariadenia sa zrušuje VZN obce

Zlaté Klasy č. 5/2016 o dani za psa, o dani za užívanie verejného priestranstva,

o dani za predajné automaty, o dani za nevýherné hracie prístroje a o miestnom

poplatku za komunálne odpady a drobné stavebné odpady.

Marek Rigó

starosta obce